צבי הירש רוזנבוים

הרב צבי הירש רוזנבוים (י"ד בחשוון ה'תר"פ, 7 בנובמבר 1919 – ט"ז באייר ה'תשס"ו, 14 במאי 2006) היה האדמו"ר מקרעטשניף-סיגט.

קורות חייו
נולד בעיר סיגוט שברומניה לאביו רבי ניסן חיים מבראדשין בנו של רבי אליעזר זאב מקרעטשניף ולרבנית ראצה. בשנת תרפ"ד התמנה אביו כאב"ד בראדשין ועבר לגור שם.

בשנת ה'תרפ"ט (בגיל 9) נשלח לגור אצל סבו רבי אליעזר זאב מקרעטשניף בסיגוט שגדלו וחנכו עד הבר מצווה בשנת תרצ"ג.

לאחר הבר מצווה נסע ללמוד בישיבת סטניסלוב בראשות האב"ד רבי דוד הורביץ בעל שו"ת אמרי דוד ולמד בחברותא שם עם רבי אלימלך אשכנזי אב"ד מלבורן שם כינוהו חבריו "העובד". בחורף ה'תרצ"ז נסע ללמוד בסאטמאר אצל דודו רבי בערצי לייפער אשר שימש כדיין במקום, בקיץ שב לחצר סבו בסיגוט שם נשאר עד השואה.

עבר את השואה במחנות ההשמדה אושוויץ ובוכנוואלד. אחרי השואה עלה לארץ ישראל ובכ"ח בתמוז תש"ה הגיע לירושלים, למד בישיבתו של המהרי"ץ דושינסקי, וערך טישים בעודו בחור. נשא לאשה את הרבנית שפרה בת דודו רבי  חיים מרדכי מנדבורנה חתן סבו רבי אליעזר זאב מקרעטשניף, לאחר חתונתו, בעצת רבי אהרן מבעלז עבר לכפר אתא והקים קריה את "שיכון סיגט" עם ישיבה ותלמוד תורה. בשנת ה'תשמ"ב עבר לירושלים והקים בית מדרש ברחוב אבינועם ילין.

כמו כן הקים בתי מדרש בבית שמש ובבני ברק וגם בויליאמסבורג ובלונדון.

רבי צבי הירש קירב וכיבד כל יהודי. היה אנטי ציוני ואסר להשתתף בבחירות וללכת לכותל המערבי (עוד קודם שאסר זאת רבי יואל מסאטמאר). כן התפרסם בעבודת ה' בעיקר בשבת שבה התפלל בהתלהבות גדולה, וערך טישים שארכו שעות, בהם הלהיב את המשתתפים לקדושת שבת.

נפטר בט"ז באייר ה'תשס"ו, 14 במאי 2006 ונטמן במרומי הר הזיתים.

צאצאיו
רבי , האדמו"ר מקרעטשניף ירושלים, חתן רבי משולם זוסיא טברסקי מצ'רנוביל. חצרו היא בבית מדרשו של אביו. ביתו פרידא נשואה לאדמו"ר מאלעסק בני ברק ובניו:
 רבי דוד שלמה חתן האדמו"ר מבוסטון בית שמש מכהן כרב הצעיר.
רבי מאיר איתמר מכהן בחיי אביו כאב"ד טרעבישאן בויליאמסבורג.
רבי זיידא אליעזר זאב, האדמו"ר מקרעטשניף סיגעט, ובית מדרשו ברחוב רפפורט 12
בתו ראצ'ה ברכה, נשואה לרבי יעקב מנחם רבינוביץ, האדמו"ר מביאלה בני ברק.

תלמידיו המפורסמים
האדמו"ר מניקלשבורג הרב יחיאל מיכל לייבוביץ.
הרב יצחק מאיר מורגנשטרן האדמו"ר מתורת חכם.
הרב גמליאל רבינוביץ ראש ישיבת שער השמים.
הרב ישכר בער לייפר האדמו"ר מבישטינא.
המשפיע הרב אברהם משה פרנקל מאנטווערפן.
האדמו״ר מקרעטשניף טשערנאוויץ מירושלים.
 רבי דוד צבי רוזנבוים, האדמו"ר ממז'יבוז'.

ספריו
תורת חיים ואמונה עה"ת.
קדושת צבי עה"ת.
רזא דעובדא - תולדות זקינו מוהרא"ז מקרעטשניף.

קישורים חיצוניים

הערות שוליים

ישראלים ילידי רומניה
אסירים במחנה הריכוז אושוויץ
אסירים במחנה הריכוז בוכנוואלד
עולים לאחר מלחמת העולם השנייה
צבי
אדמו"רים ישראלים
צבי
סיגט: רבנים
קריית אתא: רבנים
ירושלים: אדמו"רים
יהודים הקבורים בהר הזיתים: חלקת חב"ד
ישראלים שנולדו ב-1916
ישראלים שנפטרו ב-2006